OzLabs/hebrew-wiki-articles huggingface dataset:
תאודור סוודברג

תאודור (תה) סוודברג (בשוודית: Theodor Svedberg; 30 באוגוסט 1884 - 25 בפברואר 1971) היה כימאי שוודי, חתן פרס נובל לכימיה לשנת 1926 "על עבודתו במערכות מפוזרות" (קולואידים).

== חייו ==
סוודברג, יליד יבלה, קיבל תואר בוגר בשנת 1905, מוסמך ב-1907, ודוקטור לפילוסופיה ב-1908, כולם מאוניברסיטת אופסלה. הוא קיבל משרת עוזר הוראה באוניברסיטה בשנת 1905, ומשרת מרצה בשנת 1907. ב-1909 קיבל, במינוי מיוחד, משרת מרצה ומדגים בכימיה פיזיקלית, וב-1912 היה לפרופסור לכימיה פיזיקלית. הוא המשיך לעבוד באוניברסיטה עד לפרישתו בשנת 1949. היה נשוי ארבע פעמים, ונולדו לו 12 ילדים, שישה בנים ושש בנות. הוא נפטר בארברו.

עבודתו של סוודברג בתחום הקולואידים תמכה בתאוריות התנועה הבראונית שהוצגו על ידי איינשטיין והגאופיזיקאי הפולני מאריאן סמולו'צובסקי. במהלך עבודתו זו, פיתח את הטכניקה של אולטרה-צנטריפוגה אנליטית, והפגין את יכולתה להפריד בין חלבונים טהורים.

היחידה סוודברג (המסומנת באות "S"), יחידת זמן המונה , או 100fsec, קרויה על שמו.

== קישורים חיצוניים ==

* [http://www.nndb.com/people/252/000099952/ תאודור סוודברג], באתר NNDB
* 

קטגוריה:חברי האקדמיה המלכותית השוודית למדעים
קטגוריה:זוכי פרס נובל לכימיה
קטגוריה:כימאים שוודים
קטגוריה:זוכי פרס נובל שוודים
קטגוריה:כימאים פיזיקליים

קטגוריה:חברי האקדמיה למדעים ולאמנויות של גטינגן
קטגוריה:שוודים שנולדו ב-1884
קטגוריה:שוודים שנפטרו ב-1971
קטגוריה:זוכי מדליית פרנקלין
תמים גרמיים

תמים-גרמיים (שם מדעי: Holostei), היא אינפרא-מחלקה של דגי גרם עילאיים במחלקת מקריני סנפיר הכוללת שתי סדרות:
* סדרה דגים תניניים (Semionotiformes)
* סדרה קשת סנפירים (Amiiformes) - בה מין יחיד קשות-סנפיר (Amia calva)
* סדרה פכיקורמאים (Pachycormiformes) - נכחדה

דגים אלה הם שלב-ביניים בין הכליל גרמיים לסחוס גרמיים והם חיים רק בנהרות מים מתוקים באמריקה הצפונית.

==קישורים חיצוניים==

* 

*
קטגוריה:טקסונים שתוארו בידי יוהנס פטר מילר
קטגוריה:מקריני סנפיר
קטגוריה:בעלי חיים שתוארו ב-1846
שפיריות

שַׁפִּירִיּוֹת (שם מדעי: Anisoptera; באנגלית מכונה: Dragonfly - "זבוב הדרקון") היא אינפרא-סדרה של חרקים פרימיטיביים ממחלקת השפיראים להם מבנה גוף ארוך וצר ולהם 4 כנפיים ארוכות וצבעוניות. הן התפתחו החל מתור היורה שלפני 196 מיליון שנה מזמננו. כיום ישנם כ- 3,000 מיני שפיריות שרובן חיות באזורים הטרופיים סמוך למקווי מים מתוקים עומדים. לעיתים מבלבלים בינם לבין קרובותיהן השפריריות. לרוב השפיריות גדולות יותר מהשפריריות. כמו כן בעת מנוחה כנפי השפיריות פרושות לצדי גופן, ואילו כנפי השפריריות מוצמדות מעל גופן.

השפיריות הן ציידות זריזות בעלות עיניים מורכבות. לאחר שהן בוקעות מהביצה, הן חיות כלרוות חסרות כנפיים החיות ונושמות בתוך המים. בהתבגרותן הן עוברות גלגול במהלכו הן מצמיחות כנפיים.

משמעות שמם בעברית הוא מהשורש שפ"ר - יפה או מושלם, ככל הנראה עקב גווניהם הבולטים והמרשימים.

==מאפיינים==
מוטת כנפיה של שפירית ממוצעת מגיע לאורך של 6–7 ס"מ. לשפיריות יש שני זוגות כנפיים השונים זה מזה: זוג הכנפיים הקדמי ארוך וצר יותר מהזוג האחורי. הזוג הקדמי מתחבר לגוף בקווים ישרים והזוג האחורי, הרחב יותר, מתחבר לגוף בזווית. לשפיריות ראש גדול מאוד, בעל תנועה חופשית ובעל עיני תשבץ גדולות. לעיניים אלו כיסוי ראייה של כמעט 360 מעלות, המשמש אותם לציד בעת תעופה.

השפיריות חיות לרוב ליד מקווי מים מתוקים עומדים והן ציידות מהירות הצדות בתעופה חרקים קטנים יותר כמו זבובים, יתושים ועשים והם אינן בוחלות בקניבליזם. הלרוות הצעירות בעלות גפי פה בולטים והן תוקפניות וטורפות מגוון יצורי מים קטנים באמצעות לסתותיהן.

לשפיריות גוונים עזים שהם צבעי אזהרה לטורפיהם עקב חומרים רעילים בגופם (עם זאת הן חסרות עוקץ ואינן מסוכנות לאדם), ועוזרות גם לשם הסוואה בתנועה ולשם תקשורת חברתית.

==מיון==
*על-משפחה Aeshnoidea
**משפחה שׁוֹמְרָנִיִּים (Aeshnidae)
**משפחה Austropetaliidae
**משפחה מֶלְקָחִיתִיִּים (Gomphidae) 
**משפחה Petaluridae 
*על-משפחה Cordulegastroidea
**משפחה Chlorogomphidae
**משפחה Cordulegastridae
**משפחה Neopetaliidae
*על-משפחה Libelluloidea
**משפחה Corduliidae
**משפחה טִיסָנִיתִיִּים (Libellulidae)
**משפחה Macromiidae
**משפחה Synthemiste

==גלריה==
<gallery mode="packed">
קובץ:Sympetrum vulgatum LC284.jpg
קובץ:Brilliant emerald (Somatochlora metallica) teneral female.jpg
קובץ:Sympetrum flaveolum female (dorsal view) - Kulna.jpg
קובץ:Brachythemis contaminata female, Burdwan, West Bengal, India 27 10 2012.jpg
קובץ:Trithemis annulata Violetter Sonnendeuter side.jpg|שפירית הארגמן
קובץ:Lined Hooktail Paragomphus lineatus Male.jpg
קובץ:Eastern amberwing (75121).jpg
קובץ:Navy dropwing (Trithemis furva) female.jpg
קובץ:Broad-bodied chaser dragonfly (Libellula depressa) male.jpg
קובץ:Sympetrum flaveolum - side (aka).jpg
קובץ:Orthetrum chrysostigma – Brenner Regional Council. I.jpg|רִחוּפִית כְּחֻלָּה במועצה אזורית ברנר
</gallery>

== ראו גם ==
* שפריריות

==קישורים חיצוניים==

*
* 
* 

==הערות שוליים==

קטגוריה:טקסונים שתוארו בידי אדמון דה סליס לונשאן
*
קטגוריה:מאובנים חיים
קטגוריה:בעלי חיים שתוארו ב-1854
מערות שקוציאן

זרימה תת-קרקעית של נהר רקה במערות
היציאה מהמערה בסוף המסלול התיירותי
אחת הכניסות למערות
מערות שקוציאן (בסלובנית Škocjanske jame) הן מערכת מערות הנמצאות בתחומי הפארק האזורי של מערות שקוציאן (Regijski park Škocjanske jame) בחבל קראס שבדרום מערב סלובניה. המערות נוצרו באבן גיר, ובתוכן ניתן למצוא בולענים שהתמוטטו, פסלי גיר (נטיפים) ומפלים. המערות הוכרזו בשנת 1986 כאתר מורשת עולמית על ידי ארגון אונסק"ו, שטח האזור המוכרז הוא כ-2000 דונם.

==האתר==
האתר כולל ארבע מערות נפרדות - סוקולק (Sokolak) בדרום, גלובוצק (Globocak) במערב, וסאפן דול (Sapen dol) וליסיצינה (Lisicina) בצפון. עוד כלולה מערת מהורצ'יץ' (Mahorčič) בשטח המוכרז, ובה מספר אגמים תת-קרקעיים וחמישה מפלים. נהר הרקה (Reka, "נהר" בסלובנית) נעלם אל תוך מערות שקוציאן בווליקה דולינה (Velika dolina - "העמק הגדול"), דרך מעבר תת-קרקעי באורך של 350 מטר והוא מופיע שוב בתוך המערות בשני ערוצים באורך של 300 מטר ובעומק של 150 מטר. משם הוא נעלם שוב לתוך מעבר בן 2 ק"מ, המגיע לגובה מקסימלי של 148 מטר ולרוחב של 100 מטר. זרימת הנהר איתנה ועשויה להגיע לשפיעה של 300 ממ"ק/שנייה, וסך הכל יש לאורכו 163 מפלי מים הערוכים ב-25 קבוצות. עומקן המרבי של המערות מגיע עד לכ-230 מטרים מתחת לפני הקרקע ואורכן הכולל הוא יותר מ-5 ק"מ. משם זורם הנהר לאורך 34 ק"מ בנתיב תת-קרקעי עד שהוא צץ מחדש כנהר טימאבו (Timavo) סמוך לטריאסטה בתחומי איטליה ונשפך אל הים האדריאטי. במערות שוררת טמפרטורה קבועה של 12 מעלות צלזיוס, והן משמשות בית ל-250 מיני צמחים, ומספר בעלי חיים, בהם חמישה מיני עטלפים.

קטע קצר מהמערות הוא מסלול תיירותי מרשים המתחיל במנהרה שנחפרה בשנת 1933. זו מובילה אל "המערה השקטה" (Tiha jama) שאורכה 500 מטר ואשר זכתה לשמה בשל כך שלא זורמים בה מים ועל כן שורר בה שקט. בסופה של המערה השקטה שוכן "האולם הגדול" (Velika dvorana) שרוחבו 120 מטר וגובהו 30 מטר. באולם זה יער של נטיפים, ומשם עוברים המבקרים אל אולם מילר שגובהו 100 מטר. גשר מרשים בגובה של 45 מטר מוביל מעל נהר רקה אל אולם סווטינה, שבו נחצב שביל לאורך קיר המערה. בהמשך נמצאים שני אולמות נוספים ובסוף המסלול יוצאים המבקרים אל האוויר הפתוח במקום בו התמוטט גג המערה. פוניקולר מעלה את המבקרים 90 מטרים אל מרכז המבקרים של הפארק.

==נוכחות אנושית==
בסביבתן הקרובה של המערות כ-30 אתרים ארכאולוגיים המעידים על יישוב אנושי במשך למעלה מ-10,000 שנים, ו-18 אתרים ארכאולוגיים נוספים שוכנים בסביבה ההיקפית של האתר. בין אלה התגלו חמישה בתי קברות פרהיסטוריים, ובתקופת הברזל הוקמה במקום מצודה. גם הרומאים הקימו מצודה משלהם באתר והאתר נזכר במאה ה-1 לפנה"ס בידי פוסידיניוס. בימי הביניים שכן יישוב מבוצר בשקוציאן, והמערות נזכרו ב-1599 וב-1689. ב-1851 החל מחקר ספלאולוגי של האתר וזה נמשך עד היום, אגב מחקרים חשובים בשנים 1893–1894 אודות משטר המים במקום. זהו אחד האתרים המפורסמים בעולם ללימוד תופעת הקרסט, ובו החל השימוש הבינלאומי במושג ה"קרסט" עצמו ובמושגים נלווים נוספים כמו "דולינה". כיום שוכנים באזור המוכרז שלושה כפרים - שקוציאן פרי דיוואצ'י (Škocjan pri Divači), מטאוון (Matavan) ובטנייה (Betanja) - והיישוב המשמעותי הקרוב ביותר הוא דיוואצ'ה (Divača), כ-5 ק"מ צפונית-מערבית למקום.

==ראו גם==
* מערת נטיפים
* מערת פוסטוינה

==קישורים חיצוניים==

* 
* [http://www.park-skocjanske-jame.si/en אתר המערות באנגלית]

קטגוריה:ערכים שבהם תבנית בריטניקה אינה מתאימה
קטגוריה:סלובניה: אתרי מורשת עולמית
קטגוריה:סלובניה: גאוגרפיה
קטגוריה:מערות נטיפים
קטגוריה:אירופה: מערות
קטגוריה:סלובניה: גאולוגיה
קטגוריה:אתרי רמסר
יוסי שקל

יוסי שקל (נולד ב-24 בספטמבר 1984) הוא כדורגלן ישראלי המשחק בעמדת השוער בקבוצת מכבי עירוני אשדוד מליגה א'.

==קריירה==
את דרכו החל שקל במחלקת הנוער של מכבי עירוני אשדוד, ולאחר איחוד הקבוצות בעיר המשיך במחלקת הנוער של מועדון ספורט אשדוד. בקבוצת הנערים היה בין השוערים הטובים בגילו ונחשב להבטחה גדולה, ועם קבוצת הנוער זכה בגביע המדינה לנוער. לזכותו 8 הופעות בנבחרת הנוער של ישראל ו-9 הופעות במדי הנבחרת הצעירה, עמה העפיל לאליפות אירופה בכדורגל עד גיל 21.

לאחר שעזב את אשדוד שיחק שקל בקבוצות רבות, ובשנת 2007 זכה עם מכבי הרצליה בגביע הטוטו. בשנת 2011 הפך לכדורגלן הישראלי הראשון בליגת העל הקזחית, כשחתם בקבוצת קאיראט אלמטי. כעבור שנה חזר לישראל, וחתם בקבוצת מכבי יבנה. בפברואר 2013 חתם בהפועל ראשון לציון.

בקיץ 2015 פרש ממשחק פעיל והחל לעבוד ככבאי בתחנת כיבוי האש באשדוד.

בינואר 2017 מונה למאמן השוערים של בקבוצת הפועל אדומים אשדוד מליגה ג', ובמקביל גם נרשם כשחקן בקבוצה. בתום העונה עלה עם הקבוצה לליגה ב', ובעונה שלאחר מכן העפיל עמה לליגה א'. בינואר 2019 חתם שקל בהפועל אזור מליגה א', ובתום העונה חתם במכבי קריית מלאכי אך לא שיחק במדי הקבוצה. בספטמבר 2019 הצטרף לקבוצת בית"ר אשדוד מליגה ג'. בחודש פברואר 2020 חתם בקבוצת נעוריו מכבי עירוני אשדוד.

==קישורים חיצוניים==

* 
* 

==הערות שוליים==

קטגוריה:שוערי כדורגל ישראלים
קטגוריה:כדורגלני מכבי עירוני אשדוד
קטגוריה:כדורגלני מועדון ספורט אשדוד
קטגוריה:כדורגלני בית"ר שמשון תל אביב
קטגוריה:כדורגלני בני יהודה תל אביב
קטגוריה:כדורגלני מכבי באר שבע
קטגוריה:כדורגלני מכבי הרצליה
קטגוריה:כדורגלני הפועל נוף הגליל
קטגוריה:כדורגלני הכח עמידר רמת גן
קטגוריה:כדורגלני הפועל פתח תקווה
קטגוריה:כדורגלני קאיראט אלמטי
קטגוריה:כדורגלני מכבי יבנה
קטגוריה:כדורגלני הפועל ראשון לציון
קטגוריה:כדורגלני הפועל אשדוד
קטגוריה:אשדוד: כדורגלנים
קטגוריה:כדורגלנים ישראלים בקזחסטן
קטגוריה:כבאים ישראלים
קטגוריה:ישראלים שנולדו ב-1984
תפילת המיסה

תפילת המיסה הקתולית מורכבת מכמה חלקים.
במקורה נכתבה תפילת המיסה כולה בלטינית, למעט החלק הראשון (Kyrie) אשר נכתב ביוונית.

השורות או הרעיון המרכזי בכל אחד מחלקי המיסה נלקחו מכתבי הקודש, מהברית הישנה או מהברית החדשה.
מילות החלק הראשון Kyrie (אדון) מצויות במקומות רבים בשתי הבריתות (לדוגמה: ; , ; ; , ; .

שורת הפתיחה של החלק השני Gloria (כבוד, הלל) מקורה במילים ששרו המלאכים כשהודיעו לרועים על הולדת ישו ().

החלק השלישי Credo (אני מאמין) הוא הארוך ביותר, ומורכב משורה ארוכה של הצהרות ועקרונות. חלק זה חובר כבר בוועידת ניקיאה הראשונה שהתקיימה בשנת 325 לספירה, כשהיה צורך לקבוע ולהבהיר מהן הדרישות להשתייכות לכנסייה הקתולית.

מילות החלק הרביעי Sanctus (קדוש) מצויות בשני חזיונות, אחד בספר , והשני (בהשראת הראשון) ב. אלו הן מילות השרפים השרים מסביב לכס האלוהים. שתי הגרסאות דומות מאוד, אך אינן זהות. הנוסח המצוי במיסה נלקח מספר ישעיה. לחלק זה יש תוספת Benedictus (מבורך, ברוך) אשר בדרך כלל מולחמת ישירות אל תוך טקסט ה-Sanctus, על-אף שלעיתים היא נחשבת חלק נפרד כשלעצמו. המילים ל-Bendictus נלקחו מהבשורה על-פי מתי , והן מופיעות גם ב, וב. הביטוי הושע-נא גם הוא מופיע במקורות לעיל ובמקורות נוספים דוגמת , ובמזמורי תהילים בשינויים קלים.

חלקה האחרון של המיסה Agnus Dei (שה האלוהים) מתייחס למילותיו של יוחנן המטביל (), כשראה את ישו וכינה אותו שה האלוהים.

== ראו גם ==

* מיסה
* מיסה (מוזיקה)

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:מיסה
קטגוריה:מוזיקה כנסייתית
נשק אוטומטי

[[מכונת ירייה בראונינג מוקפת בתרמילים שנפלטו בעת הירי]]
[[אנימציה המדגימה את עיקרון הפעולה של אקדח חצי אוטומטי]]
המושג נשק אוטומטי מתייחס לרוב לכלי ירייה המשתמש באנרגיה הנוצרת בעת הירי כדי לפלוט את התרמיל הריק ולטעון כדור חדש.

בנשק אוטומטי הלחיצה על ההדק יורה את הכדור, פולטת את התרמיל הריק, הבריח חוזר אחורה מהגז או הרתע, ואז עם קפיץ חוזר קדימה, גורף כדור מהמחסנית ודוחף אותו אל בית הבליעה, ואם ההדק לחוץ - יורה אותו. סדרת הפעולות הללו חוזרת על עצמה עד לעזיבת ההדק או עד הפסקה באספקת התחמושת.

קיימים כלי נשק המכונים חצי אוטומטיים היורים כדור אחד עם כל סחיטת הדק, ומנגנון הפעולה של כלי הירייה מביא לכך שסחיטת ההדק גם מבצעת את פעולות גריפת הכדור הבא וטעינת כלי היריה בו. לעומת זאת, בכלי נשק אוטומטיים, נורים הכדורים בזה אחר זה בקצב מהיר ("צרור") כל זמן שההדק סחוט, עד לסיום התחמושת. בכלי נשק מסוימים, דוגמת ה-M16 ניתן לבחור בין מצב פעולה חצי אוטומטי ואוטומטי.

הנשק האוטומטי נע מתת-מקלעים קטנים דוגמת העוזי 9 מ"מ עד לתותחים אוטומטיים (כמו ה-M61 וולקן) השוקלים מאות קילוגרמים ויורים פגזים בקליבר של כ-20 עד 40 מ"מ בדרך כלל.

השימוש בנשק אוטומטי מוגבל במרבית המדינות המפותחות לגופים צבאיים וכוחות משטרה, אם כי תת-מקלעים נפוצים גם בקרב ארגוני פשע - הרוכשים אותם באופן בלתי חוקי.

== ראו גם ==
* טעינה חוזרת
* מקלע
* רובה אוטומטי
* תת מקלע (תמ"ק)
* רובה סער (רוס"ר)
* תותח אוטומטי
* נשק תקיפה כיתתי

==קישורים חיצוניים==

קטגוריה:כלי ירייה - מבנה ופעולה
ה'תשי"ט

==אירועים==
* כ"ב בטבת - ברית המועצות משגרת לחלל החיצון את לונה 1. זהו הלוויין המלאכותי הראשון שמקיף את הירח
* כ"ג בטבת - אלסקה מצורפת לארצות הברית ונעשית למדינה ה-49
* כ"ד בטבת - הלוויין לונה 1 מתקרב לירח
* כ"ט באדר א' - בובת ה"ברבי" מוצגת לראשונה ביריד בניו יורק
* כ"ג באדר ב' - ליל הברווזים - תרגיל לגיוס מילואים מושמע ברדיו במפתיע וגורם למתיחות רבה בין ישראל ושכנותיה
* ח' בניסן - בעקבות פרשת "ליל הברווזים" מחליט דוד בן-גוריון להדיח את ראש אג"מ, האלוף מאיר זורע, וראש אמ"ן, האלוף יהושפט הרכבי

==נולדו==
* י"ג בתשרי - יעקב כהן, שחקן וקומיקאי ישראלי
* כ"ב בחשוון - שרה נתניהו, אשת ראש הממשלה בנימין נתניהו
* כ"ה בחשוון - יואב גלנט, אלוף בצה"ל ומפקד פיקוד הדרום וחבר הכנסת מטעם הליכוד
* ט"ו בכסלו - ענת עצמון, שחקנית וזמרת ישראלית
* כ"ו בטבת - אייל שני, שף ישראלי
* י"ג בשבט - דורון אביטל, חבר הכנסת, קצין בצה"ל, מפקד סיירת מטכ"ל, מנהל בית הספרים הלאומי ומרצה
* כ"ט בשבט - יצחק ג'קי אדרי, פעיל חברתי ישראלי (נפטר ב-ה'תשפ"ב)
* ה' באדר א' - רון קופמן, עיתונאי ופרשן ספורט ישראלי
* ט' באדר א' - אריה דרעי, שר הפנים לשעבר וחבר הכנסת לשעבר מטעם ש"ס
* י"ב באדר ב' - אברהם פריד, זמר חסידי אמריקאי יהודי הנחשב לגדול הזמר החסידי.
* א' בניסן - חני נחמיאס, שחקנית ובדרנית ישראלית
* ט"ו בניסן - ברוך מרזל, פעיל ימין קיצוני וחבר בתנועת כך
* ט"ו בניסן - יהונתן סגל, שחקן, במאי קולנוע, במאי טלוויזיה ותסריטאי בקולנוע ובתיאטרון הישראלי
* כ"א בניסן - מזי כהן, זמרת ומוזיקאית ישראלית
* כ"ד בניסן - חגי הוברמן - עיתונאי ישראלי
* י"ד באייר - דייוויד בלאט, מאמן כדורסל ישראלי
* י"ז באייר - רונית מטלון, סופרת ישראלית (נפטרה ב-ה'תשע"ח)
* ג' בסיון - בני גנץ, הרמטכ"ל ה-20 של צה"ל
* ט' בסיון - דב נבון, שחקן וקומיקאי ישראלי
* י"א בסיון - יונתן מילר, מוזיקאי ישראלי
* י"ד בסיון - ולדימיר פרידמן, שחקן ישראלי
* י"ג בתמוז - יהודה משי זהב, עסקן חרדי ופעיל חברתי ישראלי, מייסד ויו"ר ארגון זק"א (נפטר ב-ה'תשפ"ב)
* ג' באב - מנשה נוי, שחקן, תסריטאי, קומיקאי ובמאי קולנוע ישראלי
* ג' באב - ערן בן זאב, שחקן ישראלי
* י"ט באב - איתן כבל, חבר הכנסת ושר מטעם מפלגת העבודה
* ט"ו באלול - גלי בהרב מיארה, עורכת דין ישראלית המכהנת כיועצת המשפטית לממשלה
* כ"ד באלול - טל רוסו, אלוף בצה"ל

==נפטרו==
* י' בטבת - ליון פויכטוונגר, סופר יהודי יליד גרמניה
* י"ט בשבט - יוסף שפרינצק, יושב ראש הכנסת הראשון (נולד ב-ה'תרמ"ו)
* י"ז באדר א' - יהודה ארזי, ממפקדי ההגנה (נולד ב-ה'תרס"ח)
* כ"ז באדר ב' - הרב זאב וולף הלוי טירנואר, מרבני רומניה שעלו לארץ וחותנו של הרבי מנדבורנה-צפת, ר' יחיאל אהרן לייפר
* כ"ז באדר ב' - ליאו אריה מאיר, מזרחן וחוקר תולדות האמנות האיסלאמית (נולד ב-ה'תרנ"ה)
* ט' בתמוז - ארנסט בלוך (מלחין), מלחין יהודי-שווייצרי, (נולד ב-ה'תר"ם)
* י"ט בתמוז - הרב יצחק אייזיק הלוי הרצוג, הרב הראשי השני לארץ ישראל

==פרסי ישראל==
מקבלי פרסי ישראל לשנת תשי"ט הם:

* שלמה יוסף זוין - ספרות תורנית
* ליאו אריה מאיר - מדעי הרוח
* יזהר סמילנסקי - ספרות יפה
* עזרא פליישר - ספרות יפה
* אפרים קציר - מדעי החיים
* מיכאל סלע - מדעי החיים
* הלל אופנהיימר - חקלאות
* יוסף זריצקי - ציור
* יהושע ברטונוב - תיאטרון

==לוח שנה==





===מאפייני לוח השנה===
חגים ניידים (נצרות)

תהלוכת יום ראשון של הדקלים, לאון, ספרד
בנצרות חג נייד הוא יום חג או תענית שמועדו אינו קבוע לתאריך מסוים, אלא נקבע מדי שנה בהתאם למועד חג הפסחא (וראו שם לעניין דרך קביעת מועדו של חג זה). בדרך כלל התקופה בה חלים חגים אלה, או חלק ממנה, מכונה "עונת הפסחא" ולא כל החגים נחוגים על ידי כל הכנסיות. נוסף לחגים אלה, עשויים גם חגים נייחים משניים, כגון חגי קדושים, לנוע למועד אחר כתוצאה מחפיפה או מקרבת יתר לאחד מהחגים הניידים. 

המונח הושאל גם לדתות אחרות וחל לעיתים גם על חגים לא דתיים. ביהדות ובחגיה הלא דתיים של מדינת ישראל קיימים מצבים בהם תאריכיהם של חגים משתנים אולם מסיבות אחרות (בדרך כלל כדי שלא יחולו בשבת או בימי שישי) ובאופן שונה (הזזה של יום או יומיים בלבד). בכל אופן, חגים אלה אינם ניידים בהוויתם והביטוי אינו נוהג לגביהם.

==חגים ניידים בנצרות==
===לפני פסחא===
* טריאודיון - 70 יום לפני פסחא. 
* ספטואגסימה - יום ראשון התשיעי לפני פסחא. 
* סקסאגסימה - יום ראשון השמיני שלפני פסחא. 
* קואינקואגסימה - יום ראשון השביעי לפני פסחא. 
* מרדי גרא או קרנבל - יום שלישי שלפני תחילת צום הארבעים (47 ימים לפני פסחא).
* יום רביעי של האפר - יום רביעי בו מתחיל צום הארבעים (46 ימים לפני פסחא). 
* שבת לזרוס - יום שבת שמונה ימים לפני פסחא. 
* יום ראשון של הדקלים - יום ראשון החל שבוע לפני פסחא. פותח את השבוע הקדוש. 
* יום חמישי הקדוש יום חמישי שלפני פסחא.
* יום שישי הטוב - יום שישי שלפני פסחא.
* שבת האור - יום שבת שלפני פסחא.

===הפסחא===
חג הפסחא נחגג ביום ראשון בשבוע, החל אחרי מילואו של הירח שחל אחרי ה-21 במרץ.

===לאחר פסחא===
* יום שני של פסחא - יום שני שלמחרת פסחא
* יום ראשון של רחמי השמים - יום ראשון החל שבוע לאחר פסחא, עורכים את סעודת הרחמים. נהוג להאמין כי כל מי שמקבל את לחם הקודש (האוקריסט) ביום זה כחלק מהמיסה, יימחלו חטאיו
* חג העלייה - יום חמישי החל 40 יום לאחר פסחא
* פנטקוסט (חג השבועות הנוצרי) - יום ראשון החל 50 יום לאחר פסחא
* חג השילוש הקדוש - יום ראשון הראשון שאחרי הפנטקוסט, כלומר 57 יום אחרי הפסחא
* חג הלחם והיין הקדושים (קורפוס כריסטי) - יום ראשון הראשון שלאחר חג השילוש הקדוש, כלומר שבועיים אחרי הפנטקוסט. יש מקומות בהם החג נחוג לפי מסורת קדומה ביום חמישי הראשון שלאחר חג השילוש הקדוש
* חג הלב הקדוש - 8 ימים אחרי הקורפוס כריסטי, כלומר ביום שני. במקומות בהם חוגגים את הקורפוס כריסטי ביום חמישי, מונים את הימים החל בקורפוס כריסטי ולכן חג הלב הקדוש חל ביום שישי

==ראו גם==
* פסחא

*

de:Feiertage in Deutschland#Bewegliche Feiertage
פטרו הצעיר

פטרו הצעיר (רומנית: Petru cel Tânăr; 1546 - 19 באוגוסט 1569), שליט ולאכיה בין ספטמבר 1559 ליוני 1568.

== חייו ==
פטרו כונה הצעיר משום שהיה בן 13 בלבד בעלייתו לשלטון. הוא היה הבן של מירצ'ה החמישי (הרועה) ושל קיאז'נה, בתו של פטרו רארש ונכדתו של שטפן הגדול. 

אחרי מותו של מירצ'ה הרועה, ב-21 בספטמבר 1559 בויארים גולים ניסו לקחת את השלטון מידי אלמנתו קיאז'נה ובנה. בין התאריכים 25 בספטמבר 1559 ו-24 באוקטובר 1559 התקיימו שלושה קרבות בין צבא הגולים ובין לתומכי המשפחה של מירצ'ה הרועה.
בקרב הראשון בכפר רומנשט ניצחו הגולים, אולם בעימות השני בשרפטשט ידם של תומכי השליט המנוח הייתה על העליונה. הקרב המכריע התנהל ביישוב בויאן (Boiani) ובו ניצח פטרו הצעיר, בתמיכת הטורקים. ב-24 באוקטובר 1559 הוא קיבל את האישור להכתרתו מידי הסולטאן. 

מתואר כבעל אופי רך ונוטה לאדיקות, פטרו הצעיר היה שונה מאביו. בגלל גילו, רסני המדינה נמצאו בידי אמו, קיאז'נה, שהייתה מיומנת בניטרולן של הקנוניות של הטוענים השונים לכתר ושל הקובלנות שהועלו נגדה בפני הסולטאן על ידי הנסיך של טרנסילבניה, יאנוש ז'יגמונד. 

בשנת 1563 השיאה קיאז'נה את בנה לאלנה קרפוביץ', בתו של הבאן של לוגוז' וקאראנסבש, מיקלוש קרפוביץ'. אולם הנישואים התפרקו כעבור שלוש שנים והאלנה חזרה לבאנאט. 
אחרי שסר חינה של קיאז'נה בעיני הטורקים, פטרו נקרא לאיסטנבול ונכלא. הוא נפטר ב-19 באוגוסט 1569 בקוניה ונקבר שם בכנסיית הטרנספיגורציה.

==קישורים חיצוניים==

* [http://www.revista-studii-uvvg.ro/files/iunie_2010/prerogativele-militare-ale-banilor-de-lugoj-caransebe-in-secolele-xvi--xvii.pdf על הבאנים של לוגוז' וקאראנסבש]
Sorin Bulboacă Prerogativele militare ale banilor de Caransebeş în secolele XVI-XVII, Studii de ştiinţă şi cultură, Anul 6, Nr.2 (21), iunie 2010

==הערות שוליים==

קטגוריה:שליטי ולאכיה
קטגוריה:ילידי 1547
קטגוריה:נפטרים ב-1568
בובקאט

חברת בובקאט (באנגלית: Bobcat; שמשמעו בעברית: שונר) היא יצרנית ציוד מכני הנדסי שמפעליה מצויים בפארגו המערבית, גווינר וביסמרק, בדקוטה הצפונית. מ-1995 בובקאט היא חברת־בת של Doosan infracore Company. החברה מייצרת ומוכרת מיני-מעמיסים (Skid loaders), מיני-מחפרים, רכבי שירות קומפקטיים וציוד הידראולי תחת שם המותג Bobcat. זוהי אחת החברות המרכזיות הפועלות בדקוטה הצפונית.
[[מיני-מעמיס בשרות חיל האוויר הישראלי]]
המיני-מעמיס הומצא בידי חברת Melroe Manufacturing Company כאשר הם ייצרו את דגם M-400 ב-1960. בשם "בובקאט" נעשה שימוש לראשונה ב-1962 על מיני-מעמיס מדגם 440. חברת מלרו נרכשה בידי אינגרסול-ראנד ב-1995.

למרות שהמילה "בובקאט" משמשת לפעמים לתיאור המיני-מעמיס, שימוש כזה איננו נכון. חברת בובקאט היא מותג עולמי ומייצרת ציוד מגוון תחת שם זה. חברת בובקאט מנהלת קמפיין נרחב על מנת למנוע משם המותג להפוך לשם גנרי.
מחפרון זעיר מדגם 322 של בובקט
לוגו החברה אומץ באופן בלתי רשמי כסמלן של יחידות הצמ"ה של חיל ההנדסה הישראלי, מאחר שסמל השונר זוהה בטעות כחתול, CAT, כשמה המקוצר של חברת קטרפילר המספקת את רוב הציוד המכני ההנדסי לצה"ל.

== קישורים חיצוניים ==

* 

קטגוריה:חברות אמריקאיות
קטגוריה:חברות צמ"ה
ה'תש"ז

==אירועים==
* ו' בתשרי - במשפטי נירנברג נגזר דינם של מנהיגי הנאצים
* י"א בתשרי - 11 יישובים חדשים עולים על הקרקע בנגב, תוך לילה אחד, במבצע שמכונה "11 הנקודות בנגב"
* כ' בתשרי - הרמן גרינג מתאבד שעות לפני הוצאתו המתוכננת להורג
* כ"א בתשרי - נאשמי משפטי נירנברג שנדונו למוות הוצאו להורג בתליה
* כ"ח בתשרי - נוסד קיבוץ עין צורים
* ו' בשבט - אנשי אצ"ל חוטפים את נשיאו הבריטי של בית המשפט המחוזי בתל אביב
* כ"ד בשבט - שר המושבות הבריטי, ארנסט בווין, מודיע כי שאלת ארץ ישראל תובא להכרעת האו"ם
* כ"ה באדר - משה ברזני, מחברי מחתרת הלח"י, מועלה למשפט, נמצא אשם ונגזר דינו לעונש מוות בגרדום. הוא מתאבד כחודש לאחר מכן לפני ביצוע העונש
* כ"ו בניסן - הועלו לגרדום דב גרונר, מרדכי אלקחי, יחיאל דרזנר ואליעזר קשאני
* י"ד באייר - כוחות האצ"ל פורצים לכלא עכו ומשחררים אסירים יהודים מלוחמי האצ"ל והלח"י
* כ"ח בסיוון - ועדת אונסקופ, הוועדה המיוחדת של האו"ם לעניין ארץ ישראל, מתחילה את עבודתה בארץ
* כ"ח בסיוון - ניתן גזר-הדין מוות בתליה ליעקב וייס, אבשלום חביב ומאיר נקר (עולי הגרדום)
* א' בתמוז - דוד בן-גוריון חותם על מכתב הסטטוס קוו
* י"ב בתמוז - נוסדה בצפון הנגב קבוצת סעד, קבוצת בני עקיבא הראשונה
* כ"ג בתמוז - ספינת המעפילים אקסודוס יוצאת לדרכה
* כ"ד בתמוז - האצ"ל חוטף שני סמלים (סרג'נטים) בריטיים בנתניה, ככלי מקח כנגד שלושה נידונים למוות הכלואים בכלא עכו
* א' באב - אוניית המעפילים אקסודוס מגיעה לחופי ארץ ישראל
* ג' באב - גירוש אניית המעפילים יציאת אירופה (אקסודוס) על ידי הבריטים, מחופי ארץ ישראל חזרה לגרמניה
* י"ב באב - יעקב וייס, מאיר נקר ואבשלום חביב, לוחמי אצ"ל שנתפסו במבצע הפריצה לכלא עכו, הועלו לגרדום
* י"ג באב - בתגובה להוצאתם להורג של שלושת אנשי האצ"ל על ידי הבריטים, נמצאים למחרת שני סרג'נטים בריטים שנחטפו תלויים בחורשה ליד נתניה

==נולדו==
* כ"ז בכסלו - אורי גלר - שהתפרסם ברחבי העולם כמי שמעיד על עצמו כבעל כוחות על טבעיים
* כ"ט בכסלו - מנחם פרי, שדרן רדיו ישראלי
* כ"ח בטבת - בתיה גור, סופרת ישראלית (נפטרה ה'תשס"ה)
* י"א בשבט - מייק בראנט, זמר ישראלי (התאבד ה'תשל"ה)
* כ"ד בשבט - גאב"ד וואודרידזש הרב יצחק לעבאוויטש
* ב' באדר - יהונתן גפן, משורר, מחזאי, סופר, פזמונאי, פובליציסט, מתרגם וסאטיריקן ישראלי (נפטר ב-ה'תשפ"ג)
* י"ח באדר - קים קמפבל, האישה הראשונה שכיהנה כראש ממשלת קנדה
* י"א בניסן - ציפי שביט, שחקנית וזמרת ישראלית
* ב' באייר - שמואל רוזנטל, כדורגלן ישראלי
* י"א באייר - יעקב בקנשטיין, פיזיקאי ישראלי, חתן פרס ישראל
* י"ג בסיוון - אלכס גולדפרב, חבר הכנסת מטעם צומת ויעוד
* י"ח בסיוון - יצחק לוי, רב, שר וחבר הכנסת מטעם המפד"ל והאיחוד הלאומי
* כ"ה בסיוון - אליקים רובינשטיין, היועץ המשפטי לממשלה לשעבר ושופט בית המשפט העליון
* י"ד בתמוז - לארי דייוויד, יוצר משותף של הסדרה "סיינפלד"
* י' באב - גיורא שפיגל, שחקן ומאמן כדורגל
* כ"ג באב - הרב יעקב אריה מיליקובסקי האדמו"ר מאמשינוב

==נפטרו==
* ב' באייר - משה ברזני (נולד ה'תרפ"ו), לוחם בלח"י, ומאיר פיינשטיין (נולד ה'תרפ"ח), לוחם באצ"ל, התאבדו בצינוק, זמן קצר לפני עליתם לגרדום
* כ"ו בניסן - אליעזר קשאני, דב גרונר, יחיאל דרזנר ומרדכי אלקחי, חברים באצ"ל, מעולי הגרדום
* ט"ז באייר - אלכסנדר רובוביץ, ישראלי צעיר פעיל בלח"י, נרצח בידי אנשי צבא בריטים
* ד' בסיוון - האדריכל עקיבא אריה ויס מיוזמי הקמתה של אחוזת בית, הגרעין שממנו התפתחה העיר תל אביב
* כ"ז בסיוון - ברוניסלב הוברמן, כנר יהודי (נולד ב-ה'תרמ"ג)
* י"ב באב - יעקב וייס, אבשלום חביב ומאיר נקר, לוחמי האצ"ל, שהוצאו להורג

==לוח שנה==





===מאפייני לוח השנה===
ה'תש"ו

==אירועים==
* כ"ג בתשרי - נחנך תיאטרון הבימה
* כ"ד בתשרי - החלה לפעול תנועת המרי העברי, המשותפת להגנה, לאצ"ל וללח"י
* ג' בחשוון - כוח של הפלמ"ח פרץ ושחרר 208 מעפילים ממחנה עתלית, בו החזיקו הבריטים במעצר עולים "בלתי חוקיים"
* כ"ה בחשוון - ליל הרכבות, מבצע משותף ראשון של תנועת המרי העברי
* י"ב בכסלו - החלו משפטי נירנברג
* ט"ו בשבט - נוסד הקיבוץ עין הנצי"ב
* כ"ט בשבט - יוגוסלביה מאשרת את חוקתה
* ל' בשבט - טריגווה לי נבחר למזכ"ל האו"ם הראשון
* י"ד באדר א' - המחשב הראשון אניאק (ENIAC), מופעל לראשונה בבית הספר להנדסה אלקטרונית Moore בפילדלפיה
* כ"ד באדר א' - אנשי אצ"ל ולח"י מפוצצים עשרות מטוסים של הצבא הבריטי בשדות התעופה בלוד, קסטינה, חצור וסירקין
* י"א באדר ב' - העלייה לביריה - אלפי נערים ופועלים עלו אל היישוב ביריה במחאה על ניסיונות הבריטים להסירו מהקרקע
* י"ט באדר ב' - עבר הירדן מוכרזת כמדינה עצמאית, משוחררת משלטון בריטניה
* י"א בסיוון - 30 יהודים נרצחים בטבח מאקו
* י"ג בסיוון - ממשלת בריטניה מחליטה לחזור בה מהחלטה לאמץ את מסקנות הוועדה האנגלו-אמריקאית שהמליצה להתיר את העלאתם של 100,00 יהודים לארץ ישראל
* י"ח בסיוון - "ליל הגשרים" - אנשי הפלמ"ח מפוצצים 11 גשרים בכל גבולות הארץ. באכזיב פוצץ גשר אחד משניים ו-14 מלוחמי הכוח בפיקוד נחמיה שיין נהרגו.
* ל' בסיוון - השבת השחורה, יום מאסרם של מנהיגי היישוב והתנועה הציונית
* כ"ג בתמוז - פיצוץ מלון המלך דוד בירושלים על ידי האצ"ל

==נולדו==
* כ"ג בתשרי - אהוד אולמרט, ראש הממשלה ה-12 של מדינת ישראל
* ד' בכסלו - זבולון אורלב, חבר הכנסת מטעם המפד"ל
* ט"ז בכסלו - גולדי הון, שחקנית אמריקאית
* א' בטבת - משה קצב, נשיא המדינה השמיני של מדינת ישראל
* כ"ז בטבת - טוביה צפיר, שחקן ישראלי
* כ"ה באדר א' - אורי אליצור, פובליציסט ועיתונאי ישראלי.
* י"א באדר ב' - יוני נתניהו, מפקד סיירת מטכ"ל שנפל במבצע אנטבה (נהרג ה'תשל"ו)
* ח' באייר - יואל בן נון, רב ישראלי ממייסדי ישיבת הר עציון
* י"א באייר - דניאל ליבסקינד, אדריכל יהודי-אמריקאי, מתכנן מגדל החירות
* כ"א באב - צילה דגן, זמרת ישראלית (נפטרה ב-ה'תשס"ד)
* ה' באלול - שלום חנוך, זמר ישראלי
* י' באלול - מני פאר,

==נפטרו==
* ו' בכסלו - יהושע חנקין, מראשי הפעילים לרכישת קרקעות להתיישבות בארץ ישראל
* ו' באדר ב' - משיח ברוכוף עסקן ציבור ונדבן יהודי-בוכרי בירושלים. 
* י"ט באדר א' - אברהם כהנא, חוקר מקרא ויהדות
* י"ד בניסן - משה אביגדור עמיאל, רבה של תל אביב ומראשי הציונות הדתית (נולד ה'תרפ"ט)
* י"ח בסיוון - יחיעם ויץ, לוחם פלמ"ח, נהרג בליל הגשרים (נולד ב-ה'תרע"ח)
* כ"ד בסיוון - שלום שטרייט סופר מבני העלייה השנייה
* י"ג באב - הרב ד"ר יצחק ברויאר, הוגה דעות, סופר ועסקן ציבור, איש אגודת ישראל (נולד ב-ה'תרמ"ג)
* ב' באלול – רבי אליעזר הגר, האדמו"ר מויז'ניץ, בעל "דמשק אליעזר"

==לוח שנה==





===מאפייני לוח השנה===
האנציקלופדיה לפילוסופיה של ראוטלדג'

האנציקלופדיה לפילוסופיה של ראוטלדג (אנגלית: Routledge Encyclopedia of Philosophy) היא אנציקלופדיה לפילוסופיה בעריכתו של אדוארד קרייג. היא יצאה לראשונה לאור בהוצאת ראוטלג' בשנת 1998. במקור היא פורסמה בעשרה כרכים וכן על גבי תקליטור. בשנת 2002 היא הפכה לזמינה מעל גבי האינטרנט למנויים בתשלום.

הגרסה המקוונת מתעדכנת באופן קבוע במאמרים חדשים ובשיפורים למאמרים קיימים. היא נמנית עם האנציקלופדיות לפילוסופיה המעודכנות והמקיפות ביותר, עם כ-1300 תורמים שכתבו למעלה מ-2000 מאמרים אקדמיים.

==מהדורות מאוחרות==
שתי מהדורות של האנציקלופדיה בכרך אחד בלבד יצאו לאור, "האנציקלופדיה התמציתית לפילוסופיה של רוטלדג'" ("The Concise Routledge Encyclopedia of Philosophy"), שיצאה לראשונה בשנת 1999, ו"האנציקלופדיה המקוצרת לפילוסופיה של ראוטלדג'" ("The Shorter Routledge Encyclopedia of Philosophy"), שיצאה בשנת 2005. 

בגרסה התמציתית מספר המאמרים זהה לזה שבגרסת עשרת הכרכים, אלא שכל מאמר בה הוא למעשה תקציר הנושא שקודם לכל מאמר בגרסת עשרת הכרכים. בגרסה המקוצרת יש למעלה מ-900 מאמרים, כל אחד מהם מעמיק יותר מהמאמר התואם לו (אם ישנו) במהדורה התמציתית.

==קישורים חיצוניים==
* 

קטגוריה:אנציקלופדיות לפילוסופיה
קטגוריה:אנציקלופדיות אינטרנט
יחס טרנזיטיבי

במתמטיקה ולוגיקה, חוק ההעברה הוא יחס המקיים את "כלל המעבר": אם a מתייחס ל-b ו-b מתייחס ל-c, אז גם a מתייחס ל-c. תכונה חשובה זו מתקיימת בכל יחס שקילות ובכל יחס סדר. מאידך, כל חוק העברה אפשר לתאר באמצעות יחס שקילות ויחס סדר על קבוצת המנה. ליחס המקיים חוק העברה קוראים יחס עוֹבְרָנִי (בלועזית: יחס טרנַזיטיבי). 

היחסים "עוקב", "צמוד ל", "ליד", "הבא בתור" או "בן-של" אינם טרנזיטיביים. היחס "בן-של" למשל אינו טרנזיטיבי, משום שמכך שאיתמר הוא בנו של אהרון ושאהרון בנו של עמרם, לא נובע שאיתמר הוא בנו של עמרם. לעומת זאת, היחס "x צאצא של y" הוא טרנזיטיבי (זהו "הסגור הטרנזיטיבי" של היחס הקודם - ראו להלן). היחס "צאצא" טרנזיטיבי ואינו סימטרי.

== מבנה ==

יחס טרנזיטיבי ואי-רפלקסיבי הוא יחס סדר חזק. 

לכל יחס טרנזיטיבי ורפלקסיבי R על קבוצה X יש יחס שקילות <math>\ \equiv</math> ויחס סדר חלש <math>\ \leq</math> על מרחב המנה <math>\ X/\!\equiv</math>, כך ש-<math>\ xRy</math> אם ורק אם <math>\ [x]\leq [y]</math>. יחס השקילות <math>\ \equiv</math> שווה לחיתוך <math>\ R \cap R^{-1}</math>.

תיאור דומה אפשר לתת לכל יחס טרנזיטיבי, בלי להניח רפלקסיביות: לכל יחס טרנזיטיבי R על קבוצה X יש יחס שקילות <math>\ \equiv</math>, יחס סדר חלש <math>\ \leq</math> על מרחב המנה <math>\ X/\!\equiv</math>, ותת-קבוצה <math>\ X_0 \subseteq X</math> שכל אבריה סינגלטונים של <math>\ \equiv</math>, כך ש-<math>\ xRy</math> אם ורק אם <math>\ [x]\leq [y]</math> וכן (<math>\ x\neq y</math> או <math>\ x=y \not \in X_0</math>). (היחס רפלקסיבי אם ורק אם <math>\ X_0</math> ריקה).

== הסגור הטרנזיטיבי ==

חיתוך של יחסים טרנזיטיביים הוא טרנזיטיבי. כל יחס R ניתן להשלים ליחס טרנזיטיבי, שהוא היחס הטרנזיטיבי המינימלי המכיל את R. ההשלמה הזו נקראת הסגור הטרנזיטיבי של היחס המקורי ומסומנת <math>\ R^{tr}</math>. את הסגור הטרנזיטיבי של היחס R ניתן לקבל כחיתוך כל היחסים הטרנזיטיביים שמכילים את R (כיוון שהיחס המלא <math>\,X\times X</math> הוא טרנזיטיבי - חיתוך זה אינו ריק) או לחלופין על ידי ההגדרה הבאה:
:לכל שני איברים x, y מתקיים: <math>\ x R^{tr} y</math> אם ורק אם קיימת שרשרת סופית של איברים <math>\ x=x_0 R x_1 R \dots R x_n=y</math>.
או באופן שקול:
:<math>\ R^{tr} = \bigcup_{n\isin\mathbb{N}} R^n</math>
כלומר איחוד כל ההרכבות החוזרות של היחס על עצמו.

לדוגמה, יחס העקיבה המוגדר על המספרים הטבעיים: x עוקב ל-y אם x=y+1, אינו טרנזיטיבי (1 הוא עוקב של 0, ו-2 עוקב של 1 אך 2 אינו עוקב של 0); הסגור הטרנזיטיבי שלו הוא היחס < ("גדול מ-").

== ראו גם ==
* יחס שקילות
* רפלקסיביות
* סדר חלקי

==קישורים חיצוניים==
* 
* 

==הערות שוליים==

קטגוריה:יחסים מתמטיים
קטגוריה:אלגברה בסיסית
Got to Be There

Got To Be There הוא אלבום הסולו הראשון של מייקל ג'קסון אשר יצא בהוצאת חברת התקליטים מוטאון רקורדס ב-24 בינואר 1972, כאשר ג'קסון היה בן 13 בלבד.
במקביל היה חבר בהרכב חמישיית הג'קסונים, עם ארבעת אחיו הגדולים.

== רשימת השירים באלבום ==

== הישגים ==
* השיר Got To Be There מקום 4 במצעד פופ ומקום 4 במצעד מוזיקת נשמה.
* Rockin' Robin מקום 2 במצעד פופ ומקום 2 במצעד מוזיקת נשמה.
* I Wanna Be Where You Are מקום 16 במצעד פופ ומקום 2 במצעד מוזיקת נשמה.

== נתוני מכירות ==
* בכל העולם: 4.1 מיליון
* בארצות הברית: 3.0 מיליון

==קישורים חיצוניים==

קטגוריה:אלבומי מייקל ג'קסון
קטגוריה:אלבומים באנגלית
קטגוריה:אלבומי חברת מוטאון
ה'תש"ך

==אירועים==
* ד' בתשרי – הכרמלית, הרכבת התחתית של חיפה, מתחילה לפעול
* ב' בחשוון – מפא"י בראשות דוד בן-גוריון זוכה בבחירות לכנסת הרביעית
* ט"ז בכסלו – דוד בן-גוריון מציג את ממשלת ישראל התשיעית בפני הכנסת
* ט"ו באדר – מפגש ראשון לאחר השואה, בין ראש ממשלה ישראלי (דוד בן-גוריון) למנהיג גרמני
* י"ד באייר – סוכני המוסד תופסים בארגנטינה את אדולף אייכמן
* כ"א בסיוון – הכור האטומי הראשון של מדינת ישראל מתחיל לפעול – נחל שורק

==נולדו==
* ה' בתשרי – מואיז בן הראש, סופר ומשורר ישראלי
* י"ז בתשרי – ניר ברקת, חבר הכנסת מטעם הליכוד ובעבר ראש עיריית ירושלים
* ז' בכסלו – חנוך רוזן, פנטומימאי ישראלי
* י"ג בטבת – אלכסנדר אובארוב, כדורגלן ישראלי-רוסי
* כ' בטבת – נחום לנגנטל, חבר הכנסת מטעם המפד"ל
* י"ד באדר – ארז גרשטיין, מפקד יחידת הקישור ללבנון (נהרג ב-ה'תשנ"ט)
כט באדר - אורי אורבך, סופר, עיתונאי, סאטיריקן, חבר הכנסת ושר בממשלת ישראל.
* כ"ב באייר – גדי איזנקוט, הרמטכ"ל ה-21 של צה"ל
* ו' בסיוון – אמנון כהן, חבר הכנסת מטעם ש"ס
* י' בתמוז – מאיר בנאי, זמר-יוצר ושחקן ישראלי (נפטר ב-ה'תשע"ז)
* י"ג באב – דייוויד דוכובני, שחקן אמריקאי
* י"ח באב – דודי אמסלם, חבר הכנסת ושר התקשורת מטעם הליכוד
* ג' באלול – אברהם ישעיהו קושניר, מכונה אבי קושניר, שחקן, קומיקאי, ומנחה ישראלי

==נפטרו==
* ט' בתשרי – הרב יצחק זאב סולובייצ'יק (ידוע בשם הגרי"ז, או הרב מבריסק), רבה של העיר בריסק וראש ישיבתה בבריסק ואחר כך בירושלים (נולד כ' בתשרי ה'תרמ"ו)
* כ"ח בכסלו – שניאור זלמן חשין, שופט בית המשפט העליון (נולד ה'תרס"ג)
* י"ג בשבט – ויקטור קלמפרר, בלשן ועיתונאי גרמני ממוצא יהודי (נולד ה'תרמ"א)

==פרסי ישראל==
מקבלי פרסי ישראל לשנת תש"ך הם:

* אברהם חיים שליט – מדעי היהדות
* אברהם ארנון – חינוך
* שבתאי רוזן – מדעי המשפט
* יצחק מיכאלסון – רפואה
* אהרן מסקין – תיאטרון
* פרנץ זונדהיימר – מדעים מדויקים

==לוח שנה==





===מאפייני לוח השנה===
ה'תשכ"א

==אירועים==
* ו' בטבת - "ועדת השבעה" מגישה את מסקנותיה בעניין העסק הביש
* כ"ג בטבת - הספינה "אגוז" (פיסצ'ס) טבעה בהפלגתה ה-13 כשעל סיפונה 44 עולים שיצאו בחשאי ממרוקו לישראל
* י"ב בשבט - נוסד תיאטרון חיפה
* י"ד בשבט - דוד בן-גוריון מתפטר מראשות הממשלה לאחר שלא קיבל את המלצת ועדת השבעה שחקרה את "העסק הביש"
* כ"ח בשבט - גילוי היסוד הכימי לורנציום
* י"ג בניסן - ישראל בר נעצר בעוון ריגול על מדינת ישראל לטובת ברית המועצות
* כ"ה בניסן - משפט אייכמן נפתח בירושלים
* כ"א בתמוז - ישראל משגרת את שביט 2, רקטה דו שלבית למחקר מטאורולוגי, שהגיעה לגובה 80 ק"מ
* ג' באלול - הבחירות לכנסת החמישית, בהן זוכה מפא"י בראשות דוד בן-גוריון

==נולדו==
* א' בתשרי - יצחק הרצוג נשיא המדינה ה-11 ויושב ראש הסוכנות היהודית לשעבר
* כ"ט בחשוון - משה כחלון חבר הכנסת מטעם הליכוד
* ו' בטבת - טלב א-סאנע, חבר הכנסת מטעם מד"ע ורע"מ
* כ"א בשבט - שלמה בניזרי, שר וחבר הכנסת מטעם ש"ס
* ו' באדר - הרב יצחק אייזיק לנדא, רב העיר בני ברק וראש מערכת הכשר הרב לנדא
* כ"ט באייר - מיכל הרצוג, רעיית נשיא המדינה האחד עשר, יצחק הרצוג
* י"ד בתמוז - הרב אליעזר מלמד, רב היישוב הר ברכה, ראש ישיבת הר ברכה, מחבר סדרת ספרי ההלכה פניני הלכה ועוד ספרים

==נפטרו==
* כ"א בכסלו - הרב צבי פסח פרנק, רבה של ירושלים בימי המנדט הבריטי
* ה' בטבת - הרב אברהם יעקב פרידמן (השני), האדמו"ר מסדיגורה בעל ה'אביר יעקב.
* ט"ו בסיוון - בנימין מינץ, שר וחבר הכנסת מטעם פועלי אגודת ישראל (נולד בה'תרס"ד)
* י"ב בניסן - הרב יוסף שמן, מגדולי רבני תימן בדור האחרון, הרב הראשון של היישוב תעוז, והרב הספרדי הראשון של העיר הרצליה.

==פרסי ישראל==
מקבלי פרסי ישראל לשנת תשכ"א הם:

* שלמה גורן - ספרות תורנית
* יחזקאל קוטשר - מדעי הרוח
* יהודה בורלא - ספרות יפה
* אהרן קציר - מדעי החיים
* אורה קדם - מדעי החיים
* יעקב ואן דר הודן - חקלאות
* מנחם אבידום - מוזיקה

==לוח שנה==





===מאפייני לוח השנה===
ה'תשכ"ב

==אירועים==
* י"ח בתשרי - הפיכה צבאית בסוריה שמה קץ לאיחוד בינה לבין מצרים, הרפובליקה הערבית המאוחדת
* כ"ג בחשוון - דוד בן-גוריון מציג את ממשלתו השמינית (העשירית במניין הממשלות) בפני הכנסת
* כ' בכסלו - תחילת מבצע יכין, העלייה ההמונית המאורגנת של יהודי מרוקו שהקיפה בשנים 1961–1964 כ־76,000 נפש
* ח' בטבת - אדולף אייכמן נמצא אשם בפשעי מלחמה, בבית משפט בישראל
* כ"ח בטבת - בניו יורק מתחילה הפעלתה של רכבת הנוסעים האוטומטית הראשונה
* ה' באדר א' - פיחות חד בשער הלירה הישראלית מביא לגל שביתות ולעליות מחירים
* כ"ה באייר - בית המשפט העליון דוחה את ערעורו של אדולף אייכמן על עונש המוות שנגזר עליו
* כ"ח באייר - אדולף אייכמן מוצא להורג

==נולדו==
*כ"ו בתשרי - משה ליאון, ראש העיר ירושלים
*ד' בחשוון - שרית סרי, שחקנית ישראלית
* כ' בטבת - לאה נס, חברת הכנסת מטעם הליכוד
* כ"ח בטבת - הרלן קובן, סופר יהודי-אמריקאי
* י"ז באדר א' - אליעזר זנדברג, שר וחבר הכנסת מטעם צומת ושינוי
* כ"ד באדר א' - צחי גראד, שחקן ובמאי קולנוע ישראלי
* י"א באדר ב' - גיל חובב, מגיש טלוויזיה ועיתונאי 
* י"ח באדר ב' - ריטה, זמרת ישראלית
* ז' בסיוון - יובל בנאי, מוזיקאי וסולן להקת משינה
* י"ז בסיוון - פאולה עבדול, זמרת
* ד' באלול - ירמי קפלן, זמר רוק ומתופף ישראלי

==נפטרו==
* י"ח בטבת - אוטו לוי, פרמקולוג יהודי-גרמני, חתן פרס נובל לפיזיולוגיה או לרפואה, מגלה האצטילכולין (נולד ב-ה'תרל"ג)
* י"ג באדר א' - ברונו ולטר, מנצח אוסטרי-יהודי (נולד ב-ה'תרל"ו)
* ד' בסיוון - אב"א אחימאיר, ממנהיגי ברית הציונים הרוויזיוניסטים
* ט' בתמוז - הרב יהודה לייב פישמן מימון - ממקימי תנועת המזרחי, מחותמי מגילת העצמאות ושר הדתות הראשון של ישראל

==פרסי ישראל==
מקבלי פרסי ישראל לשנת תשכ"ב הם:

* חנוך ילון - מדעי היהדות
* יוסף בנטואיץ' - חינוך
* יצחק קנב - מדעי החברה
* זאב לב - מדעים מדויקים
* צבי סליטרניק - רפואה
* אריה שרון - אדריכלות

==לוח שנה==





===מאפייני לוח השנה===
ה'תשכ"ג

==אירועים==
* י"ז בתשרי - מתחיל משבר הטילים בקובה, נמשך 13 ימים
* ל' בתשרי - משבר הטילים בקובה מסתיים בשלום
* כ"ח בשבט - ניתן פסק הדין בבג"ץ פונק שלזינגר, שקבע כי על פקיד הרישום במשרד הפנים לרשום נישואים אזרחיים שנערכו בחו"ל
* ז' בניסן - איסר הראל מתפטר מתפקידו כ"ממונה על שרותי הביטחון" שכלל פיקוד על המוסד ואחריות על השב"כ
* כ"ז באייר - זלמן שזר מתמנה לנשיא מדינת ישראל
* כ"ד בסיוון - דוד בן-גוריון מתפטר מראשות הממשלה

==נולדו==
* כ"ט בכסלו - אלי ישי, יו"ר מפלגת ש"ס, סגן ראש הממשלה ושר התמ"ת
* כ"ד בטבת - ישי לוי, זמר ישראלי
* כ"ח בטבת - מיכאל גורלובסקי, חבר הכנסת מטעם הליכוד
* ט' בסיוון - ארקדי דוכין, מוזיקאי ישראלי, סולן להקת החברים של נטאשה
* ה' באלול - אבי רן, שוער כדורגל ישראלי (נהרג ה'תשמ"ח)
* כ"ט באלול - אורי פינק, קומיקסאי ישראלי

==נפטרו==
* כ"ו בכסלו - הרב משולם ראטה, רב, דיין ופוסק הלכה, מחבר הספר "קול מבשר".
* כ"ט בניסן - יצחק בן-צבי, נשיאה השני של מדינת ישראל (נולד ה'תרמ"ה)
* ט"ז בסיוון - חיים בוגר (בוגרשוב), פעיל ציוני, מייסד הגימנסיה העברית הרצליה וחבר הכנסת מטעם הציונים הכלליים

==פרסי ישראל==
מקבלי פרס ישראל לשנת תשכ"ג הם:
* הרב מנחם מנדל כשר - ספרות תורנית
* נתן רוטנשטרייך - מדעי הרוח 
* אליעזר שטיינמן - ספרות יפה 
* אברהם פאהן - מדעי החיים 
* מרדכי ארדון - ציור

==לוח שנה==





===מאפייני לוח השנה===
גופה

[[מומיה ב"בריטיש מיוזיאם"]]
ממוזער
גופה היא גוף מת שהיה שייך ליצור חי.

לאחר המוות, כשמערכות הגוף אינן פועלות, מתחילה הגופה להיאכל על ידי חרקים וחיידקים מסוימים, המביאים למצב של ריקבון גופה.

כול מקרה מוות מחוץ לכותלי בית החולים תחקר על ידי המשטרה, במקרי מוות חשודים, הנחקרים על ידי המשטרה, נבדקות הגופות המתות, בהכילן לעיתים ראיות. גם ריקבון הגופה מספק ראיות.

גופות משמשות בלימודי רפואה ללימודי אנטומיה ולתרגול ניתוח. יש התורמים את גופתם למטרה זו. בנוסף, ניתן להשתמש באיברי הגופה לשם השתלתם באדם חי שאיבריו אינם מתפקדים. יש התורמים את גופתם למטרה זו.

גופה של בעל חיים קרויה נבלה. מילה זו משמשת גם לתיאור מבזה של גופת אדם (למשל: 

== סילוק הגופה ==
בדתות מסוימות נחשבת הגופה לביתה לשעבר של הנשמה – הנשמה היא האדם, מחשבותיו ואופיו, והגוף הוא הבית שבו היא גדלה ומתפתחת.
על-פי המצרים העתיקים, החיים ממשיכים גם בגוף "מת" – רק אם הוא נשאר שלם. מכאן הגיע מנהג החניטה היוצרת מומיות.

בתרבויות אחרות נהוג לקבור את הגופה (בטקס מיוחד), לשמירה על כבוד המת וכחלק מהמסורת. ביהדות, למשל, נהוג לקבור את הגופה המתה עמוק באדמה, על פי הפסוק התנכ"י: "מעפר באת ואל עפר תשוב", שכן האמונה היא שהאדם נוצר מהאדמה. גופות אנושיות נחשבות לדבר קדוש, ולכן הקבורה שומרת על קדושה זו – גופת האדם מורחקת מעיני קרוביו ונמנעת האפשרות שבעלי-חיים יאכלו אותה.

דרך נוספת לטיפול בגופה היא שריפתה. בטיבט הייתה נהוגה קבורת שמים.

== שימוש בגופות לאחר המוות ==
=== עולמות הגוף ===

עולמות גוף הן תערוכות נודדות המציגות לציבור גופות אדם.

במדינת ישראל התקיימה תערוכת גופות במתחם התחנה בתל אביב בחודשים מאי עד אוקטובר 2012. בתצוגה היו כ-20 גופות אדם שלמות, ועוד כ-200 חלקי גוף שונים של מתים (ככל הנראה מסין), שעברו שימור ועיבוד בשיטת פלסטיזציה. על פי המארגנים, התערוכה מיועדת לחינוך מדעי על האנטומיה של גוף האדם, ועל מצבי מחלה שבין השאר נובעים מהתנהגות בלתי נאותה מבחינה בריאותית במהלך החיים. היא מיועדת לכל הגילאים, כולל לתלמידי בתי ספר.

ב-23 בספטמבר 2012, נתן בית המשפט העליון פסק דין בהסכמה, המורה לסגור את התערוכה לא יאוחר מ-20 ימים לאחר פסק הדין, תוך שהוא מפנה למחוקק קריאה לקביעת הסדר בנידון.<ref></ref>

=== להפוך כלי רכב לבטוחים ===
לפני שבובות מבחן ריסוק היו קיימות, היו משתמשים בגופות על מנת לבדוק את יציבות הרכב, ועזרו בעבר לבדוק בטיחות של כלי רכב מחגורות בטיחות ועד לכדור מתנפח עד לכריות אוויר.

לפי מאמר של פרופסור אלברט קינג, הניסויים בגופות ששדרגו את בטיחותם של כלי הרכב, הצילו כ-143,000 איש מפציעות קלות עד קשות וכ-4,250 ממוות.<ref></ref>

== קישורים חיצוניים ==

* 

== הערות שוליים ==

*
קטגוריה:ערכים שבהם תבנית בריטניקה אינה מתאימה
ג'וסט

ג'וסט (באנגלית: Joost, ובשם הקודם פרויקט ונציה) הוא שמו של מיזם שבמקור נועד לפתח תוכנה אינטראקטיבית להפצת שידורי טלוויזיה ותכני וידאו ברשת האינטרנט בטכנולוגיית P2P. התוכנה נכתבה על ידי ניקלס זנסטרום וג'נוס פריס, יוצרי קאזה וסקייפ. בהמשך, תכנים במסגרת המיזם הועברו מתוך אתר אינטרנט בלבד והופסק פיתוח התוכנה להעברתם.

== היסטוריה ==
* אוקטובר 2006 - פרויקט ונציה הוכרז רשמית
* דצמבר 2006 - גרסת הבטא הראשונה של ג'וסט מופצת
* 16 בינואר 2007 - השם הרשמי, ג'וסט (Joost) מוכרז באופן רשמי
* 17 בפברואר 2007 - גרסת הבטא למקינטוש של ג'וסט מופצת
* 17 בדצמבר 2008 - החברה מודיעה ללקוחותיה שהיא משנה את צורת הפעילות של המיזם ועוברת להעביר תכנים טלוויזיוניים מתוך אתר האינטרנט של החברה. יומיים לאחר מכן פסקה לפעול התוכנה ששימשה עד אז להעברת תוכני הווידאו.
* 30 באפריל 2012 - החברה מודיעה שהיא משעה את הפעילות באתר, לצורך בחינה-מחדש של השירות שסופק ב-Joost.com. האתר חדל מלפעול. זוהי ההודעה המופיעה מאז באתר החברה:
<div class="mw-content-ltr">
"Thanks for your support and interest in Joost.com. We are re-evaluating the Joost.com purpose and services. For the near-term we have decided to suspend the site to allow for a full re-evaluation. Thanks again."
</div>

==קישורים חיצוניים==
* 
* [https://web.archive.org/web/20070416235519/http://www.joost.com/ Joost.com] - אתר האינטרנט של החברה
* 

קטגוריה:יישומי מחשב
קטגוריה:תוכנות שהושקו ב-2006
קטגוריה:אתרי אינטרנט שנסגרו
חולצה

נורווגית עשויה כותנה מראשית המאה ה-19]]
חולצה היא פריט לבוש מבד ארוג או סריג, הנלבש על חלקו העליון של גוף, אורך החולצה יכול להגיע מהצוואר עד המותניים או עד האגן. אורך השרוולים נע מכמעט בלי שרוול ועד לשרוול ארוך המגיע עד לאמת היד. נשים לובשות לעיתים גם חולצות עם כתפיות. כאשר הכתפיות קצרות נקרא פריט הלבוש גופיה. במהלך השנים האחרונות החלו לייצר את חולצות הבטן, חולצה אשר קצרה יותר בתחתית ושחושפת חלק מן הבטן.

היות שחולצות בצבעים ובדים שונים משמשות חלק ממדים או תלבושת המסמלת את תפקידו ומעמדו של אדם ולחולצות אלו יש צווארון הפך הביטוי המגדיר את צבע הצווארון לסימון מעמדי.
פרסומת לחולצות, ארצות הברית, 1920]]

==סוגי חולצות==

* חולצה מכופתרת - חולצה מכופתרת משתמשת בכפתורים נרכסים להצמדתה לגוף הלובש. חולצות מכופתרות של נשים ושל גברים נבדלות ביניהן לפי מיקום הכפתורים, של הנשים בצד שמאל ושל הגברים בצד ימין. השימוש בכפתורים הגיע לאירופה במאה ה-13, אז הכפתורים היו יקרים, לכן רק נשים עשירות יכלו להרשות לעצמן חולצות מכופתרות. נשים עשירות נעזרו במשרתות ללבישת בגדיהן, לכן הצבת הכפתורים בצד שמאל הקל על משרתות ימניות. גברים נהגו להתלבש בעצמם, לכן התאים להם יותר כפתורים בצד ימין. גברים גם נשאו לעיתים נשק מתחת לחולצה והיה נוח יותר לשלוף אותו מצד ימין.
* כותונת - חולצה מכופתרת עם שרוולים ארוכים או קצרים וצווארון. כותונת היא גם חלק מחליפה ונלבשת מתחת למקטורן.
* חולצת טי - חולצה שגזרתה דמוית האות T, חסרת צווארון וכפתורים. בעבר שימשה כבגד תחתון וכיום משמשת כבגד לא-רשמי.
* חולצה כחולה - כינוי לחולצת עבודה של פועלים. בהשאלה: "צווארון כחול", סמל למעמד הפועלים. החולצה הכחולה היא גם חולצה הנהוגה כמדים במספר תנועות נוער. לכל תנועה היה שרוך בצבע שונה.
* חולצה לבנה - בדרך כלל חולצה המשמשת לאירועים פורמליים. בדרך כלל עם צווארון ומכופתרת, בצבע לבן.
* חולצת בטן - חולצה, בדרך כלל קצרה ומיועדת לנשים, החושפת את אזור הטבור של הלובש אותה.
*חולצה חומה - האס אה הגרמני, פלוגות הסער הנאציות נהגו ללבוש חולצות חומות.
*חולצה שחורה - נלבשו על ידי חברי 'יחידות הפעולה' [Squadre d`Azione] הפשיסטיות של בניטו מוסולוני<ref></ref> באיטליה, שנקראו "החולצות השחורות".
*חולצה רוסית - חולצה רוסית היא דוגמת חולצה לגבר<ref></ref> רקומה סביב מפתח הצוואר, על הצוארון ועל חפתי השרוולים, היא הייתה חלק מתלבושת העממית הנהוגה ברוסיה. חלוצי העלייה הראשונה והשנייה הביאו אותה עמם והפכו אותה לחלק מ'התלבושת החלוצית'
חולצות נשים
*חולצת סרטפלס - נאמר באנגלית strapless או Bandeau מדובר בחולצת נשים. חולצת סטרפלס היא חולצה ללא כתפיות, היא כמו צינור שמכסה את הבטן והחזה עד מתחת לבית השחי, כתוצאה מכך בדר"כ החלק העליון של החזה נשאר חשוף. מי שתרגיש יותר בנוח להשתמש בחולצות מהסוג הזה אלו תהיינה בדר"כ נשים שהדדים שלהן מתחילים מנמוך - מתחילים מתחת לבית השחי.

==חולצות בספרות, שירה ואמנות==

בתנועת הנוער העובד והלומד נהגו לשיר בשנים הראשונות למדינת ישראל את השיר "חולצה כחולה".

"מבקש אדם חולצה לטעמו" - שיר מאת אריה סיון.

גם באנגלית<ref></ref> יש שירים שבכותרתם ובמילותיהם יש אזכור לחולצות.
==מיחזור משביח==
בעבר נהגו להאריך חיי חולצות על ידי הפיכת הצווארון והחפתים, שהתבלו לפני יתר חלקי החולצה. כיום יש מיחזור משביח לחולצות באופנים שונים.

ניתן להאריך גזרת חולצה על ידי תפירת בד נוסף או חצאית בתחתיתה וכך להפכה לשמלה.

ניתן לחבר שתי חולצות פגומות לחולצה אחת: שרוולים מחולצה אחת מחוברים לגוף חולצה אחרת<ref></ref>.

==ראו גם==
* חולצה רוסית
*מיחזור משביח לבגדים
*בד
*ביגוד

==קישורים חיצוניים==

* 

==הערות שוליים==

*
האנציקלופדיה האינטרנטית לפילוסופיה

האנציקלופדיה האינטרנטית לפילוסופיה (באנגלית: Internet Encyclopedia of Philosophy, בראשי תיבות: IEP) היא אנציקלופדיה חופשית ומקוונת בנושאי פילוסופיה ופילוסופים שנוסדה על ידי ג'יימס פיסר בשנת 1995. העורכים כיום הם ג'יימס פיסר וברדלי דאודן. הצוות כולל גם מספר רב של עורכי משנה לתחומים מסוימים כמו גם מתנדבים. הגם שאיכותה גבוהה, האנציקלופדיה בדרך כלל קריאה ובסיסית יותר מהאנציקלופדיה לפילוסופיה של סטנפורד.

==על אודות ה-IEP==
ה-IEP היא ארגון ללא מטרות רווח שאינו מקבל מימון. האנציקלופדיה עצמה מוחזקת על אתר אוניברסיטת טנסי שבמרטין. הצהרת הכוונות של ה-IEP היא כדלהלן:

<blockquote>האנציקלופדיה האינטרנטית לפילוסופיה נוסדה בשנת 1995 לצורת מתן מידע מפורט ומלומד על נושאים ופילוסופים בכל תחומי הפילוסופיה. ה-IEP הוא ארגון ללא מטרות רווח וזמין לכל משתמשי האינטרנט ברחבי העולם. הצוות הנוכחי של 25 עורכים וכ-200 כותבים בעלי תואר דוקטור ומרצים במכללות ובאוניברסיטאות ברחבי העולם, בעיקר מארצות הברית, בריטניה ואוסטרליה. תהליך הגשה וסקירה של כתבות זהה לזה של כתבי עת לפילוסופיה, ספרים וספרי עזר. המחברים הם מומחים בתחומים בהם הם כותבים, ולעיתים קרובות הם מובילים בתחומם.</blockquote>

במילים אחרות, ה-IEP היא אנציקלופדיה המנסה לספק לקהל קוראים רחב ככל הניתן מאמרים פילוסופיים בחינם תוך שמירה על איכות אקדמית גבוהה.

==סטנדרטים אקדמיים==
על פי ה-IEP, איכותם של מאמריה היא "באותה הרמה כשל אנציקלופדיות הפילוסופיה מרובות הכרכים הטובות ביותר הזמינות בדפוס." דבר זה מושג בעיקר על ידי גיוס תורמים בעלי הסמכוֹת ותוך שימוש בתהליך ביקורת עמיתים "קפדני העומד בסטנדרטים אקדמיים גבוהים."

האנציקלופדיה עושה שימוש בהליך הסגור והמסורתי לקבלת מאמרים חדשים לפרסום ושיפוטם (בדומה לזה של האנציקלופדיה לפילוסופיה של סטנפורד), אך לפרקים בוחרת ללקט חומרים כתובים ממקורות הנמצאים ברשות הציבור כדי למלא באופן זמני את החסר בנושא מסוים, עד שייכתב עבורו מאמר אקדמי.

==קישורים חיצוניים==
* 

==ביאורים==

==הערות שוליים==

פילוסופיה
אינטרנט
קטגוריה:אתרי אינטרנט שהושקו ב-1995
תנועה מחזורית

במכניקה, תנועה מחזורית היא תנועה שבה מיקומו של גוף ביחס לראשית הוא פונקציה מחזורית של הזמן. משמע, מדי זמן קבוע הנקרא זמן המחזור, הגוף חוזר לאותה נקודה במסלול תנועתו. במובנים מתמטיים, תכונת המחזוריות מוגדרת כך:

 שני הגופים נעים בתנועה מחזורית מעגלית עם זמני מחזור זהים ורדיוסי תנועה שונים סביב אותו מרכז.
<math display="block">\ \vec{r}(t) = \vec{r}(t+T)</math>

כאשר <math>\ \vec{r}(t)</math> הוא וקטור העתק החלקיק ביחס לראשית הצירים בכל זמן t, והגודל T הוא זמן המחזור. זמן המחזור מגדיר את הגודל הנקרא תדירות התנועה.

דוגמאות נפוצות לתנועה מחזורית הן מתנד הרמוני, תנועה מעגלית קצובה ומטוטלת פיזיקלית.

כל תנועה המקיימת תנאי זה היא תנועה מחזורית במרחב, המקיימת מספר תכונות המשותפות לכל סוגי התנועה המחזורית.

==תכונות של תנועה מחזורית==

בכל תנועה מחזורית, כל הגדלים שהם נגזרות המיקום לפי הזמן (כמו המהירות והתאוצה) הם בעצמם מחזוריים, ובאותו זמן מחזור T של המיקום <math>\ \vec{r}(t)</math>.

<math display="block">\ \vec{v}(t) = \vec{v}(t+T)</math>
<math display="block">\ \vec{a}(t) = \vec{a}(t+T)</math>

תנועה מחזורית מאופיינת בתדר f=1/T, ולכן התמרת פורייה שלה תתן גרף עם עוצמה גבוהה בתדר זה.

ההעתק הכולל של הגוף במהלך מחזור שלם הוא אפס, אבל הדרך שהגוף עובר מדי מחזור אינה אפס. עובדה זו מאפשרת ביצוע עבודה על ידי גוף הנע בתנועה מחזורית, עובדה המנוצלת בכל סוג של מנוע או מכונה הפועלת במעגל סגור, וחוזרת למצבה בסיום הפעולה. דוגמה טיפוסית לכך היא הבוכנה במנוע בערה פנימית, הנעה תנועה מחזורית תחת כוח מאלץ של לחץ הגז בצילינדר, ואת תנועתה ניתן לתרגם לעבודה.

==תנועות מחזוריות בטבע==

בטבע קיים מספר רב של דוגמאות לתנועות מחזוריות 

# סיבובו של כדור הארץ סביב צירו הוא מחזורי בקירוב טוב, עם זמן מחזור של יממה אחת.
# כדור הארץ מקיף את השמש במחזוריות של בערך 365 ימים.
# השמש מקיפה את מרכז גלקסיית שביל החלב באופן מחזורי, אחת ל-250 מיליון שנים.

==תנועה כמעט-מחזורית==

במקרים רבים בעולם הטבע, גופים מבצעים תנועה שיכלה להיות מחזורית (על מסילה או תחת כוח מחזיר) אך בתוספת כוח מרסן כגון חיכוך וללא כוח מאלץ חיצוני. במקרים כאלו, גופים יבצעו תנועה שהיא איננה מחזורית, כלומר תנועה שאורך המסלול שלה ידעך לאפס בזמן ארוך מספיק, ולא מקיימת את התנאי המתמטי של תנועה מחזורית.

עם זאת, במידה שזמן הריסון (הזמן בו משרעת התנודה יורדת ל 0.67 מערכה המקורי) גדול בהרבה ביחס לזמן המחזור T, השינוי היחסי באורך המסלול בין מחזורים עוקבים יהיה קטן, וניתן להתייחס לתנועה כזו כמחזורית כל עוד מסתכלים למשך פרקי זמן הקטנים משמעותית מזמן הריסון.

מקרה נפוץ אחר של תנועה כמעט-מחזורית הוא תנועה מחזורית תחת הפרעות אקראיות וחלשות. דוגמה טובה לכך היא תנועתו של כדור הארץ סביב השמש- כל שנה ההפרעה הכבידתית שיוצרים גופים אחרים במערכת השמש גורמת לסטיות קטנות במסלול כדור הארץ, ובהתאם לסטיות קטנות באורך השנה. עם זאת, מאחר שמדובר בהפרעה אקראיות וחלשות, ניתן לומר שכדור הארץ מבצע תנועה מחזורית עם זמן מחזור של 365 ימים פלוס מינוס כמה שניות, כאשר אי הוודאות נובעת גם מההפרעה האקראית הזו.

קטגוריה:מכניקה